.

**Г О Д И Ш Е Н О Т Ч Е Т**

**За изпълнение на Програмата за дейността на Народно читалище“Тодор Каблешков – 1874“с.Голямо Белово за 2023 год.**

 Народните читалища са първите най-стари организирани структури на гражданското общество в България.Заедно с Църковните и училищни настоятелства са първите български неправителствени организации.

.Те са уникални по своята същност граждански доброволни обединения,появили се далеч преди всички познати днес неправителствени организации,заемащи особено място в нашата история и имащи съществена роля за утвърждаване ценностите на гражданското общество у нас.

 Читалищата са безспорно припознати от българското общество като устойчиви културни институции,които имот специфична мисия за съхранение и развитие на традиционните ценности на нацията.

 Едно от стотиците български читалища е и Народно читалище“Тодор Каблешков– 1874“ с.Голямо Белово.

Измина още една не лека година изпълнена с постоянно напрежение и стремеж,непрекъснато да доказваме дейността на читалището,неговата необходимост от съществуване,като единствена културна институция на територията на с. Голямо Белово, разпространяваща духовни ценности,то е средище където разцъфтява талантът на българина и българското изкуство.

 В оскъдният социален пейзаж на повече от две десетилетия от началото на прехода,читалището ни запази доброто си име,защото то не се отчужди от хората,не загуби тяхното доверие и подкрепа.При нас хората се чувстват добре дошли,поканени да покажат своето творческо или онова което социалните пространства не предлагат възможности.

Читалищното настоятелство работи по предварително изготвен план обхващаш различни видови дейности осъществявани в читалището.

Провеждат се редовно заседания на настоятелството като решенията,които е вземало са изключително и само в интерес на добрата дейност на читалището и неговото оцеляване . Поради липса на училище и детска градина ,НЧ“Тодор Каблешков –1874“ е единствената културна информационна институция на територията на с.Голямо Белово.С всичките си форми на работа ръководството на читалището се стреми, то да бъде един привлекателен център обединяващ интересите и потребностите на населението от всички възрастови групи,обединява действията им за по-богат културен живот на селището в което живеем.Показателен е фактът,че все повече млади хора вземат участие в живота на читалището– разбира се всеки според интересите си – в съставите на художествената самодейност,като читател ползващи учебна, художествена и научно- популярна литература и др. дейности.

Съществуващата към читалището библиотека разполага с 9754 тома художествена и справочна литература.Поради ограничения размер на финансови средства не беше направен абонамент на периодични издания

Редовни читатели на библиотеката са 111 души,като повечето са деца следвани от пенсионери,безработни и др.Работи се индивидуално със всеки читател според интересите и изискванията им, които имат.През летните месеци посещенията в библиотеката нарастват поради пребиваване на хора от други населени места в период на отпуски и ваканции.

Отбелязват се кръгли годишнини и бележити дати и събития.

За обновяване на библиотечният фонд читалищното ръководство се стреми да търси средства чрез кандидатстване с проекти,спонсори и дарители.

 Кандидатствахме с проект към МК „Българските библиотеки съвременни центрове за четене и информираност“ 2023г. и спечелихме проекта и получихме 1196.97 лв.Закупихме 74 бр. книги –художествена литература за деца и възрастни,а издателство „ Хермес „ни направи дарени още 10 бр. книги. Дарение на книги направи …………………………………………………..10 бр.“Голямо Белово –минало и днес“,за което му изказваме огромна благодарност.

Финансирането на читалището се осъществява от Министерството на културата с годишна субсидия,лични приходи от членски внос и дарения от лица и фирми , които са съпричастни с дейността на читалището и подкрепата на Общинското ръководство.Но за съжаление за 2019 год. Общината не ни преведе полагащата ни се субсидия от МК – преведени са ни 2174.00 лв. по-малко и до момента нямаме превод и за 2020 г.

 За използването на финансовите средства се прави ежегоден финансов отчет,който се предоставя на вниманието на читалищните членове на общите годишни събрания.С финансовият отчет ще Ви запознаем на настоящето събрание и сами ще се убедите,че средствата с които разполага читалището са крайно ограничени,но ръководството се е старало да бъдат използвани по-най рационален начин.

Читалището във своята многогодишно дейност е съхранило традициите на бита и културата и води много добър и организационен живот.Доказателство за това е организирането и провеждането на тържества и чествания съвместно с хората от различни възрастови групи обхващащи хора от 7 до 80 годишна възраст,като тази дейност не е кампанийна а постоянна.

Многобройните участия във фолклорни фестивали и събори,заслужено печелените медали,грамоти и призове внасят колорит в делника на с.Голямо Белово и допринасят за утвърждаването му като средище на духовен и културен център.

 По отношение на работата и изявите на самодейните колективи съществуващи в читалището можем да се похвалим с много добра и ползотворна дейност.За всяка календарна година се изработва програма за отбелязване национални,общински местни и читалищни мероприятия в които колективите се представят по достоен начин.И тук основен е финансовия проблем,но със съдействието на спонсори и участие с лични средства на участниците можем да се похвалим с много добри изяви и участия в общински,регионални и национални фолклорни изяви.

Читалището непрекъснато доказва своето място в обществения и културен живот на селото.Чества всички бележити дати и годишнини от местно и национално значение,отбелязват се всички традиционни празници .

 През 2023 год.сме основни организатори и участници в следните мероприятия:

* 8 януари – организиране и провеждане на традиционен местен празник „БАБИН ДЕН“
* 14 януари – Освобождението на Белово от турско робство
* 1-ви март –ден на самодееца
* 3-ти март Освобождението на България от турско робство
* 8-ми март –Международен ден на жената -съвместно с

пенсионерски клуб.

* 22-ри март– Празнуване на първа пролет и поход до Базиликата св.“Спас“
* 10- ти април –карнавал на герой от приказки и маратон на четенето
* 30-ти април –организиране народен обичай „ЛАЗАРУВАНЕ“ –с детска фолклорна група
* 1-ви май– „ВЕЛИКДЕН“ –участие на женски хор в църковните песнопения,изложба на писани великденски яйца ,изработени от групата за народно творчество състояща се от деца.
* 08.05. 2023 г. -Участие в традиционен празник в с. Момина Клисура
* 24-май –Ден на българската просвета и култура с децата.
* 1-ви Юни-Ден на детето – изяви на децата,рисунка на асфалт,спортни игри и др.
* 2 – Юни –Поднасяне на цветя и венци и рецитал с децата.
* 09.юни - участие на самодейците в събор АНГЕЛ ВОЙВОДА“ на Араповски манастир и участие в кулинарна изложба.
* Юли и Август – лятна работа с деца – организиране на походи,спортни игри ,кулинарен курс и др.
* 26,27 – 28 август – участие в СВЕТОВЕН ШАМПИОНАТ по фолклор гр.Слънчев Бряг –спечелихме СРЕБЪРЕН МЕДАЛ и грамота Лауреати на световният шампионат,грамота за приемственост между поколенията и номинация за участие отново в Световният шампионат.
* 8-ми Септември –Църковен празник РОЖДЕСТВО НА ПРЕСВЕТА БОГОРОДИЦА-организиране и участие в празника.
* 1 – ви Ноември –Ден на будителите
* 6-ти септември ден на „Съединението“
* 22-ри септември ден на „Независимостта“
* 21 – Ден на християнското семейство
* 10 – ти Декември – Запалване на светлините на Коледната елха,Коледен базар и работилница на Дядо Коледа-тържество организирано изцяло от новосъздаденият Младежки клуб „КОЛЕДУВАНЕ“,организирано тържество с деца –посрещане на ДЯДО КОЛЕДА и раздаване на подаръци от кметството. Празнуване с колективите на читалището.

Всички изброени мероприятия са организирани и провеждани от читалищните членове участници в колективите и посетители на читалището,които отделят от свободното си време и ограничени финансови средства за да има живот в читалището, иселото.

Материалната база е ремонтирана и е в отлично състояние,подържа се и се използва най-рационално за различни мероприятия на библиотеката и читалището.

Необходимо ни е още да набавим Мъжки фолклорни носии,озвучителна техника,компютърна конфигурация, и др.дребни неща ,но читалищното ръководство ще се стреми да участва с проекти и дарения от спонсори да набавим необходимите неща постепенно.

Читалище“Тодор Каблешков – 1874“ носи днес с достойнство името на своя патрон,съхранява традициите,обновява и осъвременява своята дейност.То е предпочитано и за стари и за млади,а сега след като се направи ремонта имаме прекрасни условия и провеждаме мероприятия вече в една много добра и уютна атмосфера и с много посещения.

И нека си пожелаем както го е имало и е оцеляло в трудни години да успеем да го запазим и съхраним за в бъдещето и да не угасва искрата запалена от неговият основател – Тодор Каблешков.

Нека покажем на разни всезнайковци,които мърморят по адрес на читалището,без да знаят къде е входа на читалището, че нашето оцеляване през годините се дължи именно на съхраняване на традициите и същевременно,че читалището се модернизира следвайки изискванията на времето.

Нашето читалище съществува за това ,че обединява усилията на членовете на Настоятелството,Проверителната комисия,щатно работещия и най вече на самодейците,превърнали принадлежността си от занимание в кауза.

Да работиш в читалище,означава да се съгласиш с минимално мизерно заплащане,да отделиш от личното си време и да не пестиш сили и нерви,а понякога и лични средства,да лишиш семейството си и от празнични дни.

Това може да го направи само човек със сърце и душа.

Читалището ще бъде вечно младо,тъй като постоянно се подмладява от младостта и красотата на самодейците си и същевременно осъществява връзка между поколенията.

 01.03.2024 г. Председател:………………………………..

 с.Голямо Белово /Росица Терзиева/

С П И С Ъ К

НА ЧИТАЛИЩНОТО НАСТОЯТЕЛСТВО

1.РОСИЦА МЕТОДИЕВА ТЕРЗИЕВА - ПРЕДСЕДАТЕЛ

2.ЙРДАНКА АС3ЕНОВА СТАНЧЕВА -ЧЛЕН

3.ГЕОРГИ ЦВЕТАНОВ ЦВЕТАНСКИ - ЧЛЕН

4.ЕМИЛИЯ ВЕЛКОВА БОРИСОВА – ЧЛЕН

5.ЕЛИ ХРИСТОВА ИЛЧЕВА - ЧЛЕН

ПРОВЕРИТЕЛНА КОМИСИЯ

1.АННА ГЕОРГИЕВА КЕХАЙОВА – ПРЕДСЕДАТЕЛ

2.ЕКАТЕРИНА ХРИСТОВА АНДРОВА – ЧЛЕН

3.ИВАНКА ВЕНКОВА СТАНЧЕВА - ЧЛЕН